Alfasetveien (Oslo)

Alfasetveien (1-11, 2-30) er en vei på Alfaset i bydel Alna i Oslo. Den går vestover og så sørvestover fra Nedre Kalbakkvei på nordsiden av Alfaset gravlund. Så ender den som blindvei, før skiltingen dukker opp igjen rundt 100 meter lenger sørvest og fortsetter til Arvesetveien. 

Denne strekningen faller i grove trekk sammen med det som før en omregulering i 1987 var Alfaset 2. industrivei (en vei som siden er bortregulert). Før omreguleringen ble navnet Alfasetveien brukt om en vei hvis løp stort sett falt sammen med den nåværende Arvesetveien. Den hang da sammen med Alfaset 3. industrivei.Dette fremgår av flere gamle kart, f.eks. Cappelens kart over Stor-Oslo (nr. 60), utgitt i en rekke utgaver i 1970- og 1980-årene. Jf. også Oslo byleksikon og gårdskart over Oslo.

Arveset og Alfaset viser for øvrig til samme gård, som har gitt navn til området. Alfaset gravlund er anlagt på dens grunn, og gården hadde hovedbygning omtrent ved den tyske krigskirkegården.

 Referanser 

 Kilder 
 Oslo byleksikon

Eksterne lenker
 Oslo kommunes bydelsoversikt
 Statens kartverk – Faktaark

Kategori:Veier i Oslo
Kategori:Veier i bydel Alna